Gyllerås batteri

Gyllerås batteri, også kjent som Gydelåsbatteriet, i Råde i Viken er en av grensebefestningene som ble bygget på begynnelsen av 1900-tallet som opptakt til unionsoppløsningen i 1905. Anlegget er en forberedt batteristilling for artilleriet, bygget i 1902. 

Standplassen har en bredde på ca. 4,5 m bak et brystvern på ca. 0,9 m. Mellom kanonstandplassene er det grunne groper med trapper ned til ammunisjonsnisjer i brystvernet. Siktebordet ble tilbakeført i 2005. Batteriet eies fortsatt av Forsvaret.

Gylleråsbatteriet har en vid skuddvinkel og dekker hele Rådesletta i en halvsirkel fra Borgebunn via Vannsjø til Visterflo. 

Gyllerås inngår i en tilbaketrukket linje mellom Råde og Moss og er forbundet med Høyåsbatteriet og Vetaåsen batteri.

Kilder 
 Nasjonale Festningsverks nettsted: Gylleråsbatteriet
 Landsverneplan for Forsvaret: Gydelåsbatteriet

Eksterne lenker 
 
 

Grensebefestningene 1895–1915
Kulturminner i Råde
Festningsverk i Østfold
Fredete byggverk i Viken
Byggverk i Råde
Artilleribatterier i Norge